|  |  |
| --- | --- |
|  | **Коментари, предлози, сугестије и примедбе****-јавна расправа, период 26. јул – 15. август 2023. године-** |
| **Бр.** | **Предлог/коментар/сугестија/примедба** | **Предлагач** | **Одговор** |
| **1.** | Подзаконски aкт са смерницама за спровођење јавних набавки архитектонских услуга и постконкурсних процедура.6 (измена Закона) тј. 132 Закона. којим се уводи нова законска одредба, која предвиђа врсте услуга у којима наручиоци не могу користити критеријум за доделу уговора који је заснован само на цени.У ставу 2 додаје се реченица која гласи:„Канцеларија за јавне набавке прописује смернице/критеријуме квалитета архитектонских/инжењерских услуга за које су наручиоци у обавези да примењују приликом доношења одлуке за доделу уговора за архитектонске и инжењерске услуге”. | Асоцијација српских архитектонских пракси | **Предлог се не прихвата.**У циљу примене одредаба члана 132. ЗЈН Канцеларија за јавне набавке ће припремити смернице, односно моделе конкурсних документација са примерима примене критеријума за доделу уговора о јавној набавци услуга предвиђених чланом 132. став 2. ЗЈН. Доношење подзаконског акта којим би се прописале смернице/критеријуми квалитета које су наручиоци у обавези да примењују приликом доделе уговора за набавку архитектонских и инжењерских услуга не може бити у надлежности Канцеларије за јавне набавке  |
| **2.** | Конкурс за дизајнчлан 77. ЗаконаБрише се став 1. тачка 2. овог члана који каже да је Конкурс за дизајн:~~2) поступак у коме се додељују награде или исплаћују накнаде учесницима конкурса за дизајн.~~После става 5 додаје се нови став у коме се каже:Конкурс за дизајн је обавезан у свим поступцима јавних набавки који се односе на изградњу, реконструкцију и доградњу објеката јавне намене и социјалног стандарда. |  | **Предлог се не прихвата.**Одредбе члана 77. ЗЈН у потпуности су усклађене са одговарајућим одредбама Директива ЕУ које регулишу област јавних набавки, те у том смислу нема места брисању одредбе члана 77. став 1. тачка 2) ЗЈН која прописује могућност да се конкурс за дизајн спроведе као поступак у коме се додељују награде или исплаћују накнаде учесницима конкурса за дизајн. У погледу предлога да се у истом члану ЗЈН после става 5. дода нови став, којим би се прописала обавеза спровођења конкурса за дизајн у свим поступцима јавних набавки који се односе на изградњу, реконструкцију и доградњу објеката јавне намене и социјалног стандарда, напомињемо да наведено питање не може бити предмет регулисања Закона о јавним набавкама, већ других пропи**с**а**.** |
| **3.** | Члан 124. став 1. Технички и стручни капацитет доказује се достављањем једног или више доказа, и то:, тачка 2) списка испорука релевантних добара или пружених услуга током периода од највише три последње године пре истека рока за подношење понуда, односно пријава, са износима, датумима и називима корисника, а ако је потребно да би се обезбедио одговарајући ниво конкуренције, наручиоци могу да назначе да ће се узети у обзир доказ о релевантним добрима или услугама испорученим, односно пруженим у периоду дужем од три године;Предлажемо да се период од највише три последње године пре истека рока заподношење понуда повећа на пет последњих године пре истека рока за подношење понуда |  | **Предлог се не прихвата.**Одредба члана 124. став 1. тачка 2) ЗЈН је дефинисана на начин који је у потпуности у складу са одговарајућим одредбама директива ЕУ које уређују област јавних набавки. У складу са одредбама ЗЈН, наручиоци свакако имају могућност да у конкурсној документацији назначе да ће узети у обзир доказ о релевантним пруженим услугама/испорученим добрима у периоду дужем од три године, ако је то потребно да би се обезбедио одговарајући ниво конкуренције. |
| **4.** | Члан 117.Став 2. „Ако наручилац утврди да привредни субјект има сукобљене интересе,односно интересе који могу негативно да утичу на извршење уговора о јавнојнабавци може сматрати да привредни субјект нема потребан стручни капацитет.Уместо“може“ предлажемо да стоји реч „мора“. |  | **Предлог се не прихвата.**Одредба члана 117. став 2. ЗЈН дефинисана је у складу са одговарајућом одредбом Директива ЕУ које уређују област јавних набавки. С тим у вези указујемо да је наручилац свакако дужан да одбије понуду привредног субјекта, када сагласно другим прописима, који регулишу област из које је предмет јавне набавке, утврди да тај привредни субјект има сукобљене интересе, односно интересе који могу негативно да утичу на извршење уговора о јавној набавци.  |
| **5.** | Члан 86.Став 4. Ако је за припрему понуда потребан обилазак локације или непосреднипреглед на лицу места докумената који допуњују документацију о набавци, наручилац је дужан да рок за подношење понуда, који мора да буде дужи од минималних рокова прописаних одредбама овог закона посебно за сваку врсту поступка, одреди на начин да сви заинтересовани привредни субјекти могу дасе упознају са свим информацијама потребним за припрему понуде. |  | **Предлог се не прихвата.**Одредба у предлогу је идентична одредби члана 86. став 4. ЗЈН.Из образложења подносиоца предлога произлази да се предлог односи на навођење у одредби закона конкретних случајева у којима је потребан обилазак локације или остављање могућности понуђачу да се сам определи да ли жели да обиђе локацију. С тим у вези напомињемо да одредбе закона морају бити формулисане тако да се могу применити на неодређени број ситуација, те да би навођење конкретних ситуација у којима је потребан обилазак локације могло да створи дилеме у практичној примени закона. |
| **6.** | Члан 88.Став 7. „У изузетним случајевима, када јавну набавку није могуће унапред планирати или из разлога хитности, наручилац може да покрене поступак јавненабавке и ако набавка није предвиђена у плану јавних набавки.Потребно је навести који су то конкретни случајеви. |  | **Предлог се не прихвата.**Одредба у предлогу је идентична одредби члана 88. став 7. ЗЈН.Из образложења подносиоца предлога произлази да се предлог односи на навођење у одредби закона конкретних случајева у којима наручилац може да покрене поступак јавне набавке и ако набавка није предвиђена у плану јавних набавки, у циљу спречавања злоупотреба.С тим у вези напомињемо да одредбе закона морају бити формулисане тако да се могу применити на неодређени број ситуација, те да навођење у одредби закона конкретних ситуација у којима набавку није могуће унапред планирати или из разлога хитности, није прикладно и могло би да створи дилеме у практичној примени закона.Такође, напомињемо да наручиоци имају обавезу да приликом покретања поступка јавне набавке која није предвиђена у плану јавних набавки образложе околности које оправдавају примену одредбе члана 88. став 7. ЗЈН, као и да Канцеларија за јавне набавке врши мониторинг и у погледу наведеног поступања наручилаца. |
| **7.** | Члан 152. став 7.... да се у члану 152. став 7. ЗЈН након речи уговором о јавној набавци дода реч НАРУЏБЕНИЦА тако да члан 152. став 7. гласи: „Обавезе које Наручилац преузима уговором о јавној набавци / наруџбеницом/ама морају да буду уговорене у складу са прописима којима се уређује буџетски систем, односно располагање финансијским средствима“. | Институт за молекуларну генетику и генетичко инжењерство, Универзитет у Београд | **Предлог се не прихвата**Одредбама Закона о јавним набавкама је прописано да се уговор на основу оквирног споразума закључује у писаној форми, и да исто правно дејство може да има и наруџбеница, ако садржи све битне елементе уговора. С обзиром да наруџбеница има исто правно дејство као уговор, уколико садржи све битне елементе уговора, мора бити издата у складу са прописима којима се уређује буџетски систем, односно располагање финансијским средствима.  |
| **8.** | Члан 92. став 4. Закона о јавним набавкама, односно члан 3 Нацрта ЗЈНЧлан 3. У члану 92. став 4. мења се и гласи: ~~„У комисији за јавну набавку један члан мора да буде службеник за јавне набавке са стеченим високим образовањем на основним академским студијама у обиму од најмање 240 ЕСПБ бодова или мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету или лице које је стекло сертификат за службеника за јавне набавке до дана ступања на снагу овог закона.”.~~Мој предлог је НЕ МЕЊАТИ ОВАЈ ЧЛАН. | Надежда Тошић | **Предлог се не прихвата**Најпре, истичемо да је досадашња пракса показала да постоји знатна разлика у познавању прописа из области јавних набавки између дипломираног правника и службеника за јавне набавке. Када се изузму даља усавршавања, службеник за јавне набавке свакако има основна знања из области јавних набавки, било да је прошао обуке за полагање испита, било да се за полагање испита самостално припремао.Такође, за рад на Порталу јавних набавки, није неопходно знање које поседују инжењери или лица која имају информатичка знања. Свако заинтересовано лице, без обзира на врсту стручне спреме, може да научи да ради на Порталу, имајући у виду да је сваки корак рада на Порталу детаљно објашњен у упутствима која се налазе на самом Порталу. Подсећамо да је одредбама ЗЈН прописано да је наручилац дужан да лицима која обављају послове јавних набавки омогући оспособљавање за обављање послова јавних набавки и полагање испита за службеника за јавне набавке, као и континуирано усавршавање. У вези са посебно истакнутом напоменом да је „ургентније отклонити противуречности у ЗЈН“ и исти ускладити са одредбама Закона о буџетском систему, напомињемо да ЗЈН не садржи противуречности нити је у супротности са Законом о буџетском систему, као и да су пре усвајања важећег Закона о јавним набавкама добијена позитивна мишљења од свих релеватних домаћих институција, као и Европске комисије.  |
| **9.** | Члан 14. став 1. тачка 3) Закона о јавним набавкамаПредлажемо да се члан 14. став 1. тачка 3) Закона измени тако да гласи:„Набавке добара и услуга које Наручилац набавља ради даље продаје, ради прераде и продаје, као и ради пружања услуга на тржишту, под условом да Наручилац нема искључива или посебна права препродаје или изнајмљивања тих добара, односно пружања услуга за које ће та добра и услуге користити“; | Унија послодаваца Србије | **Предлог се не прихвата.**Наведени изузетак предвиђен је Директивом 25/2014 ЕУ, која се односи на секторске делатности, односно примењују је само секторски наручиоци и истом је дефинисано да предметни изузетак подразумева набавку ради даље продаје, прераде или изнајмљивања трећим лицима на тржишту, а не ради пружања услуга и извођења радова. Директивом 24/2014 ЕУ, која се односи на јавне наручиоце, наведени изузетак није предвиђен. Приликом доношења ЗЈН одлучено је да наведени изузетак, који је за секторске наручиоце прописан чланом 16. став 1. тачка 4) ЗЈН, буде прописан и за јавне наручиоце, али је у циљу добијања позитивне оцене Европске комисије исти морао бити дефинисан на исти начин као и за секторске наручиоце и уз услов да примена одредбе прописане чланом 14. став 1. тачка 3) ЗЈН буде орочена до дана приступања Републике Србије ЕУ. |
| **10.** | Члан 10. Нацрта Закона а у вези са чланом 152. Закона о јавним набавкамаПредлаже се измена члана 152. закона тако да се после става 4. дода став 5. којим би се дефинисали даљи кораци у случају да наручилац не закључи уговор са другорангираним понуђачем. У ставу 3. је наведено да наручилац може да закључи уговор са првим следећим најповољнијим понуђачем.  |  | **Предлог се не прихвата.**Чланом 152. став 3. Закона о јавним набавкама, прописано је да наручилац има могућност да закључи уговор, односно оквирни споразум са првим следећим најповољнијим понуђачем, ако понуђач одбије да закључи уговор о јавној набавци.Дакле, ако наручилац не жели да изабере ову опцију, једина преостала могућност је да обустави поступак јавне набавке.Мишљења смо да нема потребе ово посебно дефинисати у закону, с обзиром да наручилац поступак јавне набавке може окончати или доделом уговора или обуставом поступка јавне набавке.Поступак одбијања понуде понуђача који је одбио да закључи уговор, објашњен је у упутству на Порталу јавних набавки. |
| **11.** | Члан 14. и 15. Нацрта закона о изменама и допунама Закона о јавним набавкамаПредлажемо брисање ових одредби Нацрта закона, односно задржавање постојећих решења у важећем Закону у члановима 213. став 1. и 219. став 9. |  | **Предлог се не прихвата.** Према подацима Републичке комисије у периоду примене важећег ЗЈН, више од 97% захтева за заштиту права било је поднето путем Портала јавних набавки. Наведеним предлогом Нацрта закона не ограничава се право на подношење захтева за заштиту права и жалбе и исти је у свему у складу са начелима поступка заштите права која су прописана важећим ЗЈН**.** |
| **12.** | Члан 52. став 3. ЗЈНПредлажем да се у члану 52. Нацрта закона о јавним набавкама ближе дефинише да ли су рокови за подношење понуда одређени у односу на процењену вредност из плана јавних набавки или у односу на конкретан поступак јавне набавке. | Институт за молекуларну генетику и генетичко инжењерство, Универзитет у Београду | **Предлог се не прихвата**Закон о јавним набавкама садржи јасне и прецизне одредбе које се односе на:* Начин одређивања рокова за подношење понуда (у односу на процењену вредност јавне набавке)
* Начин одређивања предмета јавне набавке и процењене вредности јавне набавке (члан 29. ЗЈН)

Дакле, рокови за подношење понуда одређују се у односу на процењену вредност и предмет јавне набавке, који су одређени на начин прописан чланом 29. ЗЈН.  |
| **13.** | Члан 92. став 4Предлажем да се члан 92. став 4. Нацрта закона измени тако да гласи:„У комисији за јавну набавку један члан мора да буде службеник за јавне набавке са стеченим високим образовањем на основним академским студијама у обиму од најмање 240 ЕСПБ бодова или мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету или мастер јавних набавки или лице које је стекло сертификат за службеника за јавне набавке до дана ступања на снагу овог закона.”. | Стефан Теодосић | **Предлог се не прихвата**Најпре указујемо да се из предложене одредбе није могло закључити шта подразумева предложена измена, док из навода образложења произилази да се предлаже увођење мастера јавних набавки, као члана комисије за јавну набавку, без обавезе поседовања сертификата за службеника за јавне набавке.Сматрамо да је за стручно обављање послова јавних набавки неопходно поседовање сертификата за службеника за јавне набавке без обзира на звање. |
| **14.** | Члан 2аУнети нов члан 2а. а брисати чл. 212. ЗЈН или бар изменити чл. 212. ЗЈН и вратити формулацију из чл. 148. претходно важећег закона, тако да одредба овог члана гласи:“На питања поступка јавне набавке ~~заштите права~~ која нису уређена овим законом ~~сходно~~ супсидијарно се примењују одредбе закона којим се уређује управни поступак.” | Добринка Гвозденовић |  **Предлог се не прихвата.**Предлог се не прихвата.Чланом 204. став 1. тачке 1) и 2) ЗЈН прописано је да поступак заштите права представља посебан поступак који се води пред наручиоцем и Републичком комисијом за заштиту права у поступцима јавне набавки.У складу са наведеним није реч о управном поступку, већ о посебној врсти поступка заштите права која потичу из поступка јавне набавке, у коме се захтев за заштиту права подноси.Стога нема основа за супсидијарну примену одредби Закона о општем управном поступку, већ за сходну примену истих и то уважавајући начела овог закона и специфичности поступака јавних набавки и заштите права како је и предвиђено у члану 212. став 1 ЗЈН. Такође у потпуности у складу са општим правилима о примени одредби Закона о општем управном поступку на посебне управне поступке, у истом члану наведене су одредбе Закона о општем управном поступку које се примењују, ако другачије није прописано у ЗЈН, чиме је текст закона у потпуности усклађен са нормативним оквиром Републике Србије као и са релевантним Директивама.Члан 212. ЗЈН у свему је усклађен са Директивом о усклађивању закона и других прописа који се односе на примену поступака преиспитивања у вези са доделом уговора о јавним набавкама добара и уговора о јавним набавкама радова 89/665/ЕЕЗ и Директивом о усклађивању закона и других прописа о примени правила Заједнице на поступке јавне набавке субјеката из сектора водопривреде, енергетике, транспорта и телекомуникација 92/13/ЕЕЗ, као и2007/66/ЕЗ Европског парламента и Савета од о измени директива Савета 89/665/ЕЕЗ и 92/13/ЕЕЗ у погледу побољшања делотворности поступака преиспитивања у вези са доделом уговора о јавним набавкама.Републичка комисија за заштиту права у поступцима јавних набавки је независни државни орган који испуњава услове у погледу начина избора, састава и садржине одлука као орган који није орган управе, али који спроводи посебну врсту поступка заштите права различиту од управног поступка.Како је против одлука Републичке комисије у складу са ЗЈН омогућено подношење тужбе Управном суду, кроз пресуде које чине доступну судску праксу у поступцима пред Управним судом који су вођени у периоду од почетка примене ЗЈН, наведено је и потврђено од стране надлежних судова.У вези са поступком јавне набавке примена одредби Закона о општем управном поступку није била предвиђена ни претходним Законом о јавним набавкама, као ни сада, као логична последица околности да су правила о вођењу поступка јавне набавке прописана одредбама ЗЈН који је у наведеном делу усклађен са директивом 2014/24/ЕУ Европског парламента и Савета од 26. фебруара 2014. године и Директивом 2014/25/ЕУ Европског парламента и Савета од 26. фебруара 2014. године |
| **15.** | чл. 5-10. и чл.205-210. ЗЈНПоступак јавне набавке је једна целина, без обзира да ли се спроводи пред првостепеним или другостепеним органом и за све фазе овог поступак морају важити иста правила и начела. Закон не може за исти поступак прописивати различита начела, И првостепени И другостепени поступак јавне набавке мора бити заснован на истим начелима. Каква је правна сигурност учесника у поступку ако се у целом поступку не примењују иста начела? |  | **Достављеним коментаром није дат предлог.**Правна сигурност учесника поступка заштите права (а који су учесници конкретног поступка јавне набавке) у пуној мери обезбеђена је како кроз начела поступка заштите права тако и кроз конкретне одредбе које уређују у потпуности овај поступак. Заштита права односи се на права привредних субјеката.Начела поступка јавне набавке обавезују наручиоце на одређено поступање у спровођењу поступка јавне набавке, у зависности од фазе поступка јавне набавке у којој се примењују, и као таква у пуној мери дају правну сигурност привредним субјектима да учествују у поступку који се спроводи у складу са начелима поступка јавне набавке. Уколико привредни субјекти сматрају да постоји повреда материјалних одредби ЗЈН и/или начела поступка јавне набавке, у складу са одредбама ЗЈН могу заштити своја права пред надлежним органима. |
| **16.** | Члан 35. ст. 4.У члану 35. унети нови став 5.:“Набавке у партијама које испуњавају услов из става 4. ЗЈН немају карактер ЈН” |  | **Предлог се не прихвата.**Одредба члана 35. став 4. ЗЈН је сасвим јасна и из исте недвосмислено произлази да наручиоци немају обавезу да примењују одредбе овог закона на набавку једне или више партија које испуњавају услове прописане у наведеном ставу. Стога, јасно је да уколико наручилац одлучи да примени могућност прописану чланом 35. став 4. ЗЈН, таква набавка не представља јавну набавку. |
| **17.** | Члан 87.ст.3.ЗЈНПреиспитати целисходност рока из чл.87. ст. 3. ЗЈН (10+3 дана), нецелисходан, непримерен, скратити га или дати могућност наручиоцу да цени дужину рока... |  | **Предлог се не прихвата.**Начин продужења рока за подношење пријава или понуда на начин прописан чланом 88. став 7. ЗЈН је адекватно одређен.У случајевима када је документација о набавци битно измењена или када додатне информације или појашњења у вези са документацијом о набавци нису стављене на располагање у року прописаном чланом 97. став 2. ЗЈН, привредним субјектима мора бити остављено на располагање потребно време како би се упознали са свим изменама у документацији о набавци и како би у складу са тим могли да припреме своје понуде, односно пријаве. Предложено решење, односно давање могућности наручиоцу да сам цени дужину рока у ситуацијама предвиђеним чланом 87. став 1. тач. 1) и 2) ЗЈН, није у интересу привредних субјеката, може да утиче на сужавање конкуренције у поступку јавне набавке и ствара простор за злоупотребе.  |
| **18.** | Члан 119. став 6. ЗЈНИзменити одредбу члана 119. став 6. ЗЈН - дозволити могућност да се понуда не одбија ако су докази достављени по истеку рока за доставу, али пре доношења одлуке о додели уговора или обустави поступка.- ценити понуду као прихватљиву ако су докази примљени до дана доношења одлуке о додели уговора или обустави поступка. |  | **Предлог се не прихвата.**Обавеза наручиоца да одреди примерени рок, не краћи од пет радних дана, за доставу доказа о испуњености критеријума за квалитативни избор понуђачу који је доставио економски најповољнију понуду, обезбеђује поступање у складу са начелом ефикасности поступка јавне набавке и обавезом наручиоца да одлуку о додели уговора донесе у прописаном року од 30 дана од дана отварања понуда. С тим у вези, морају се имати у виду и могуће ситуације у којима понуђач који је поднео економски најповољнију понуду не достави доказе или достави доказе из којих се утврди да не испуњава услове за квалитативни избор. У таквим ситуацијама наручилац ће бити у обавези да понуђачу чија је понуда следећа по рангу најповољнија остави примерен рок за доставу доказа, не краћи од пет радних дана, при чему треба имати у виду рок за доношење одлуке о додели уговора.  |
| **19.** | чл.135. став 3.чл. 144 Прописати по ком основу одбити понуду, када по истеку рока за подношење понуда а пре доношења одлуке о окончању поступка (додели уговора, обустави): понуђач измени понуду или  понуђач одустане од понуде или  кад члан групе понуђача одустане од учешћа у групи понуђача (обавести наручиоца, преко Портала јавних набавки, да одустаје од чланства у групи). Да ли у овој ситуацији, имамо две понуде и то:o понуду која је благовремено поднета, али је одустанком једног члана групе понуђач престао да постоји што би се можда могло сматрати одустанком од понуде иo понуду преосталих чланова групе (нов понуђач) која није поднета благовремено па је као неблаговремену треба одбацити? |  | **Предлог се не прихвата.**Подсећамо да сагласно члану 135. став 3. ЗЈН понуђач може да измени, допуни или опозове своју понуду **у року за подношење понуда**. Дакле, након истека рока за подношење понуда понуђач не може да измени понуду, већ наручилац у разматрање узима понуду која је пристигла у року за подношење понуда. Такође, указујемо и да је ЗЈН уређено поступање наручиоца у ситуацији када понуђач којем је додељен уговор одбије да закључи уговор о јавној набавци. У сваком случају, наручилац је дужан да у одлуци о додели уговора наведе податке о понуђачима, те да наведе разлоге због којих је одређена понуда прихваћена, односно разлоге за одбијање понуда осталих понуђача.  |
| **20.** | Члан 144. ст. 1.Допунити чл 144. и у ст. 1. Додати тачку “7) понуђач одбије да закључи уговор о јавној набавци, односно оквирни споразум“ осим ако се не унесе одредба о понављању поступка у овом случају... |  | **Предлог се не прихвата.**Чланом 144. ЗЈН прописани су услови за доделу уговора. У ставу 1. наведеног члана прописани су основи за одбијање понуде као неприхватљиве, услед недостатака утврђених након прегледа и стручне оцене понуда. У случају када понуђач одбије да закључи уговор, наручилац је дужан да у одлуци о додели уговора наведе разлоге за одбијање понуде тог понуђача. Поступање наручиоца у случају да понуђач коме је додељен уговор одбије да закључи уговор о јавној набавци прописано је чланом 152. ЗЈН. |
| **21.** | Чл 152.Да предложена измена чл 152. став 4. гласи:„У случају из става 3. овог члана, наручилац ће поново извршити стручну оцену понуда, и новом одлуком ~~поништити~~ изменити донету одлуку и донети одлуку о додели уговора, односно закључењу оквирног споразума.”или уредити као понављање поступка – чл. 176. Закона о општем управном поступку ("Службени гласник РС", бр. 18/2016, 95/2018 (аутентично тумачење) и 2/2023 (Одлука УС), даље: ЗУП) |  | **Предлог се не прихвата.**Нацртом Закона о изменама и допунама ЗЈН уређује се поступање наручиоца у случају да понуђач коме је додељен уговор одбије да закључи уговор о јавној набавци. |
| **22.** | Члан 220.Брисати одредбу чл 220 ст 5 ЗЈН. - |  | **Предлог се не прихвата.** Ради доношења законите и правилне одлуке Републичкој комисији за заштиту права у поступцима јавних набавки мора бити достављена сва потребна документација. Постављени рок је у складу са начелима поступка заштите права из члана 206. и 210. ЗЈН, а заснован је на интересу наручиоца и подносиоца захтева, као и других учесника у поступку јавне набавке.  |
| **23.** | Члан 236. став 1. тачка 4) ЗЈНБрисати тачку 4) |  | **Предлог се не прихвата.**Одредбама ЗЈН прописани су минимални рокови за подношење понуда у поступцима јавних набавки, као и услови под којима ти рокови могу бити скраћени. Прописивање прекршајне одговорности за поступање супротно тим одредбама има за циљ да обезбеди поштовање правила о одређивању рокова за подношење понуда, што је у интересу привредних субјеката који морају имати довољно времена за припрему понуда, а самим тим и у складу са начелом обезбеђивања конкуренције. Предлог наведен у образложењу, да уместо подношења предлога за покретање прекршајног поступка због поступања супротно одредбама ЗЈН о одређивању минималних рокова за подношење понуда, Канцеларија за јавне набавке подноси захтев за заштиту права у јавном интересу, не може се прихватити, имајући у виду број поступака јавне набавке који се сваког дана покрене, као и остале ЗЈН надлежности Канцеларије, али и потребу да наручиоци приликом спровођења поступка јавне набавке поступају у свему у складу са одредбама ЗЈН. Осим тога, неприхватљива је тврдња подносиоца предлога да одређивање краћег рока за подношење понуде од ЗЈН прописаног минималног рока нема штетне последице и да не угрожава положај заинтересованих лица и привредних субјеката, будући да се на такав начин скраћује време за припрему понуде и утиче на смањење заинтересованости привредних субјеката и конкуренције у поступку јавне набавке.  |
| **24.** | Члан 236.поједине тачке (радње које чине прекршај) прецизније дефинисати На пример: Прекршај из чл. 236. став 1. тачка 2) ЗЈН  Радња: ако додели уговор о ЈН без претходно спроведеног поступка јавне набавке, осим када је то дозвољено ЗЈН  Време извршења: дан доделе уговора (доношења одлуке о додели уг.) |  | **Предлог је већ разматран у току јавних консултација и исти је већ прихваћен** |
| **25.** | Члан 236.Брисати као прекршај радње у поступку јавне набавке које су део поступка и које могу да се оспоравају захтевом за заштиту права |  | **Предлог се не прихвата.**Није јасно на које радње у поступку се предлог односи.  |
| **26.** | ПОРТАЛ ЈАВНИХ НАБАВКИ1) На Порталу предвидети да се обавештење о додели уговора... може објавити и ако уговор није закључен, са опцијом да се наведу разлози (оправда незакључивање уговора)2) захтеве Портала јавних набавки , ускладити са ЗЈН (на пример: Портал не сме имати могућности за радње у поступку које које закон не прописује (као што је сад: чл 152. ст. 3. ЗЈН, Портал захтева измену коначне одлуке, протекли сви рокови за ЗЗЗП… Ни ЗЈН ни Закон о општем управном поступку, са којим ЗЈН мора бити усклађен, не прописују могућност да наручилац мења коначну одлуку…) |  | **Предлог се не прихвата.**1. Садржина обавештења о додели уговора, обустави или поништењу поступка је усклађена са директивама ЕУ. Образац на на коме се објављује ова врста огласа о јавној набавци је стандардизован и исти не може бити промењен.
2. Функционалности Портала јавних набавки су усклађене са одредбама ЗЈН.
 |
| **27.** | Члан 92. актуелног ЗЈНПоследњи став овог члана предлаже се да гласи:Комисија за јавну набавку, односно лице из става 2. овог члана, одговорни су за законитост спровођења поступка. | Иван Бабић | **Предлог се не прихвата**Законске одредбе у погледу надлежности комисије за јавне набавке, у погледу одговорности наручиоца и одговорног лица лица наручиоца, као и у погледу обавезне садржине посебног акта из члана 49. став 2. ЗЈН су у потпуности јасне. Такође, како за прекршаје прописане одредбама ЗЈН одговара наручилац, односно одговорно лице наручиоца и то за пропусте у активностима које, између осталог, предузима комисија за јавну набавку, на наручиоцу је да посебни актом из члана 49. став 2. ЗЈН јасно и прецизно дефинише питања обавеза и одговорности лица и организационих јединица која учестују у поступцима јавних набавки. Примера ради, уколико због пропуста члана комисије за јавне набавке, за прекршај одговара одговорно лице наручиоца, наручилац има могућност да покрене питање одговорности тог лица сходно другим важећим прописима у Републици Србији.  |
| **28.** | Члан 152. актуелног ЗЈНУводи се нови став 3 овог члана, који гласи: „Изабрани понуђач је дужан достављени уговор о јавној набавци, односно оквирни споразум од стране наручиоца из става 2 овог члана, исти закључи у року од осам дана од дана пријема истог од стране наручиоца.“Став 3 прелази у став 4Став 4 прелази у став 5Став 5 прелази у став 6Став 6 прелази у став 7Став 7 прелази у став 8 |  | **Предлог се не прихвата**Одредбама Закона о јавним набавкама је прописан року у коме је наручилац дужан да уговор достави понуђачу на потписивање. У ком року је понуђач дужан да потпише уговор зависи од околности сваког конкретног случаја и потреба конкретне јавне набавке. Из тог разлога овај рок не може бити регулисан законом. У интересу обе стране је да уговор о јавној набавци буде што пре закључен, како би наручилац набавио предмет набавке а понуђач исти обезбедио, из ког разлога је и спроводен поступак јавне набавке.  |
| **29.** | Члан 220 актуелног ЗЈНУводи се нови став 2 овог члана, који гласи: „Уколико наручилац поступи по ставу 1, тачка 1) овог члана Закона и донесе Решење којим по свим наводима усваја Захтев за заштиту права и делимично поништава поступак јавне набавке дужан је да након поступка поновне стручне оцене понуда донесе нову Одлуку о додели уговора/оквирног споразума у року од 20 дана од дана достављања Решења подносиоцу Захтева, понуђачима и Републичкој Комисији.“Став 2 постаје став 3Став 3 постаје став 4Став 4 постаје став 5Став 5 постаје став 6Став 6 постаје став 7Став 7 постаје став 8Став 8 постаје став 9 |  | **Примедба се не прихвата.**Право на правну заштиту привредних субјеката подразумева и право на подношење изјашњења о наставку поступка заштите права покренутог у конкретном поступку јавне набавке, а рок за подношење изјашњења у складу је са начелом ефикасности из члана 206. ЗЈН.  |
| **30.** | Предлажем да се у члану 49., после става 2. за набавке на које се ЗЈН не примењује, дода став, чија је суштина:„Шта све може Наручилац регулисати својим интерним актом. Нпр. да се предвиди да се за непредвидиве-хитне набавке добара, услуге или редове, могућност набавке која се може реализовати у периоду од 1 до 2 дана, на основу предрачуна једног понуђача (уместо најмање три понуде), с тим да су у питању набавке мање вредности, нпр. вредности око 50.000,00 динара. С тим да се ова могућност не злоупотребљава.“ | Институт економских наука | **Предлог се не прихвата.**Одредбом члана 49. став 2. ЗЈН прописана је дужност наручиоца да посебним актом ближе уреди начин планирања, спровођења поступка јавне набавке и праћења извршења уговора о јавној набавци, начин планирања и спровођења набавки на које се закон не примењује, као и набавки друштвених и посебних услуга. Дакле, ЗЈН је прописано шта се све уређује посебним актом из члана 49. став 2. ЗЈН. Када су у питању набавке на које се ЗЈН не примењује, како набавке изузете по основу чл. 11-21. ЗЈН, тако и набавке чија је вредност испод прагова прописаних чланом 27. став 1. ЗЈН, сваки наручилац има слободу да, у складу са начелима јавних набавки прописаним чл. 5-10. ЗЈН, а у зависности од своје унутрашње организације и потреба, уреди начин спровођења поступака набавки на које се ЗЈН не примењује.  |
| **31.** | **Члан 1.а Нацрта закона о изменама и допунама Закона о јавним набавкама (нови члан)**Предлажемо да се у Нацрту закона о изменама и допунама Закона о јавним набавкама, после члана 1. дода члан 1.а (или члан 2., те да постојећи чл. 2-21. постају чл. 3-22.) који гласи:У члану 12. ставу 1. после тачке 12) додаје се тачка 13), која гласи:„набавку добара, услуга и радова за потребе научних и развојних истраживања која спроводе институти уписани у Регистар научноистраживачких организација и која се финансирају из буџета Републике Србије, аутономне покрајине и јединице локалне самоуправе, средстава Фонда за науку Републике Србије, средстава Фонда за иновациону делатност и средстава за реализацију међународних пројеката.“**Алтернатива** - члан 1.а Нацрта закона о изменама и допунама Закона о јавним набавкама (нови члан)За случај да наш претходни предлог не буде прихваћен - предлажемо да се у Нацрту закона о изменама и допунама Закона о јавним набавкама, после чл. 1. дода чл. 1.а (или чл. 2., те да постојећи чл. 2-21. постају чл. 3-22.) који гласи:У члану 27. ставу 1. после тачке 3) додаје се тачка 4), која гласи:„набавку добара и услуга од стране институтa уписаних у Регистар научноистраживачких организација, чија је процењена вредност мања од 5.000.000 динара и набавку радова од стране института уписаних у Регистар научноистраживачких организација, чија је процењена вредност мања од 7.000.000 динара.“ | Заједница института Србије | **Предлог се не прихвата**С обзиром да су изузеци од примене одредби Закона о јавним набавкама усклађени са директивама ЕУ, нема места изменама у овом делу, посебно не у смислу додавања нових изузетака.**Предлог се не прихвата**У погледу прагова за примену закона, истичемо да су исти одређени у складу са директивама ЕУ и праксом земаља из региона и исти не могу бити посебно одређени за набавке добара, услуга или радова за потребе обављања тачно одређених делатности.  |
| **32.** | Предлажемо да се члан 3. Нацрта закона о изменама и допунама Закона о јавним набавкама измени тако да гласи:У члану 92. став 4. мења се и гласи:„У комисији за јавну набавку један члан мора да буде лице које има стечено високо образовање из правне научне области на студијама првог или другог степена у укупном трајању од најмање четири године или службеник за јавне набавке који има стечено високо образовање на студијама првог или другог степена у укупном трајању од најмање четири године, или лице које је стекло сертификат за службеника за јавне набавке до дана ступања на снагу овог закона.“ |  | **Предлог се не прихвата**Сматрамо да је за стручно обављање послова јавних набавки неопходно поседовање сертификата за службеника за јавне набавке без обзира на звање.  |
| **33.** | Предлажемо да се члан 11. Нацрта закона о изменама и допунама Закона о јавним набавкама измени тако да гласи:После члана 152. додаје се члан 152.а, који гласи:„Наручилац на Порталу јавних набавки објављује податке о свим уговорима закљученим након спроведеног поступка јавне набавке и свим изменама уговора по основу чл. 156 – 161. овог закона.Подаци о уговорима закљученим након спроведеног поступка јавне набавке објављују се у року прописаном чланом 109. ст. 1. и 2. овог закона.Подаци о изменама уговора по основу чл. 156, 159. 160 и 161. овог Закона објављују се у року прописаном чланом 155. став 2. овог закона.Канцеларија за јавне набавке ближе уређује начин објављивања и врсте података у смислу ст. 2. и 3. овог члана.” |  | **Предлог се не прихвата**Предложеном изменом повећава се транспарентност закључених уговора и њихових измена, али се и олакшава контрола истих од стране надлежних органа. Поред наведеног, напомињемо да се подаци неће поново уносити, када су у питању уговори за која се сад објављују обавештења о додели уговора у складу са чланом 109. ЗЈН, као и када су у питању измене уговора за које се објављују обавештења о измени уговора у складу са чланом 155. ЗЈН. Такође, мишљења смо да ће лицима која предузимају све радње у циљу спровођења набавки на које се не примењују одредбе ЗЈН (припрема документације, слање позива, пријем понуда, оцена понуда, доношења одлуке итд.) најмање захтевно бити да податак о томе унесу на Портал. Дакле, не ради се о знатном повећању обима посла, нити има потребе да се запошљава додатни кадар који би након предузетих свих радњи у поступку, податак о закљученом уговору унео на Портал.  |
| **34.** | Члан 29. Закона о јавним набавкама мења се и гласи:„Процењена вредност предмета јавне набавке мора да буде објективна, заснована на спроведеном испитивању и истраживању тржишта предмета јавне набавке, које укључује проверу цене, квалитета, периода гаранције, одржавања и сл. и мора да буде валидна у време покретања поступка.Одређивање процењене вредности предмета јавне набавке не може да се врши на начин који има за циљ избегавање примене овог закона, нити у том циљу може да се врши подела предмета јавне набавке на више набавки.Наручилац одређује предмет јавне набавке на начин да има сличну намену и сврху и/или који представља техничку, технолошку, функционалну или другу објективно одредиву целину.“ | Радна група Националног конвента о Европској унији за Поглавље 5 | **Предлог се не прихвата**Одредба члана 29. ЗЈН у свему је усклађена са Директивама ЕУ. Прихватање предлога не би имало утицаја на ефикасност спровођења јавних набавки.  |
| **35.** | Предлог је да се у члану 56. став 6. Закона о јавним набавкама предвиди да се рок може скратити на 15 дана само уколико је оправдана хитност изазвана околностима које ни у ком случају не зависе од поступања наручиоца и уколико наведени рок јесте примерен предмету јавне набавке у погледу времена потребног за припрему прихватљиве понуде.Такође, наш предлог је да о скраћењу рока у складу са овом одредбом, наручилац мора обавестити Канцеларију за јавне набавке, која врши мониторинг, како би се обезбедио ефикаснији надзор код примене ових одредаба. |  | **Предлог се не прихвата.**Одредба члана 56. став 6. ЗЈН се не односи на могућност скраћења рока за подношење понуда, већ на обавезу наручиоца да у конкуретном поступку са преговарањем продужи рок за подношење почетних понуда. Из образложења предлога произлази да се исти односи на одредбу члана 52. став 6. ЗЈН. С тим у вези напомињемо да је наведено законско решење у потпуности у складу са директивама ЕУ. Канцеларија за јавне набавке путем посебних опција на Порталу јавних набавки има увид у све активности корисника, везане за одређивање, али и скраћење рокова.  |
| **36.** | Предлог је да поступак отварања пријава у двостепеним поступцима буде јаван, уз достављање одлука сваком подносиоцу пријаве појединачно, и то на начин да се наводе разлози за његово искључење, као и за искључење, али и избор других кандидата, како би се могла оспоравати прихватљивост других пријава. |  | **Предлог се не прихвата**Наведено законско решење је у потпуности у складу са директивама ЕУ. Смисао оваквог решења је да се у двофазним поступцима јавних набавки спречи могућност договора између привредних субјеката који учествују у поступку. |
| **37.** | Код преговарачког поступка без објављивања јавног позива би требало предложити измене у погледу објаве конкурсне документације и обавезног објављивања мишљења Канцеларије. |  | **Предлог се не прихвата**. Начин спровођења преговарачког поступка без објављивања јавног позива према одредбама одредбама ЗЈН је у свему усклађен са Директивама ЕУ и на исти начин се спроводи и у земљама региона, како оних које су већ чланице ЕУ, тако и оних које су у процесу придруживања. Објављивање конкурсне документације код ове врсте поступка не предвиђају ни закони земаља у окружењу.С тим у вези подсећамо да свако заинтересовано лице може од наручиоца захтевати приступ конкурсној документацији по основу Закона о слободном приступу информацијама од јавног значаја.Објављивање мишљења Канцеларије о основаности примене преговарачког поступка не доприноси транспарентности ове врсте поступка јавне набавке. Осим тога, свако заинтересовано лице може од КЈН захтевати податак о томе да ли је дала мишљење и каква је садржина тог мишљења, по основу Закона о слободном приступу информацијама од јавног значаја. |
| **38.** | „Уколико се оквирни споразум закључује са једним понуђачем, конкурсна документација мора садржати оквирне или максималне количине предмета јавне набавке.Наручилац је дужан да након извршења оквирног споразума сачини извештај о реализованим количинама предмета јавне набавке“. |  | **Предлог се не прихвата.**Наведено законско решење је у потпуности у складу са директивом ЕУ. Чињеница да је у члану 66. став 1. ЗЈН прописано да је оквирни споразум споразум између једног или више наручилаца и једног или више понуђача, којим се утврђују услови и начин доделе уговора током периода важења оквирног споразума, посебно у погледу цене и где је прикладно количине, указује да би додавањем предложеног става 2а, исти био у супротности са ставом 1. овог члана. |
| **39.** | Предлог је да факултативни основ за искључење из члана 112. став 1. тачка 4) Закона о јавним набавкама буде предвиђен као обавезан основ за искључење привредних субјеката (понуђача) из поступка јавне набавке, тако да постане саставни део члана 111. Закона о јавним набавкама, уколико и поред мера одређени понуђач има предност над осталим понуђачима. |  | **Предлог се не прихвата**Постојеће законско решење је у складу са директивама ЕУ.Наручилац има могућност да, у зависности од околности конкретног поступка јавне набавке, у конкурсној документацији предвиди наведени основ за искључење.  |
| **40.** | Предлог је да се ограничење од пет година брише из одредбе члана 111. став 1. тачка 1) Закона о јавним набавкама, јер посебни прописи уређују питање брисања правних последица осуде. |  | **Предлог се не прихвата.**Иако је наведеном одредбом означен временски период за који се доказује непостојање основа из члана 111. став 1. тачка 1) ЗЈН, привредни субјект има могућност да наручиоцу достави доказе да је предузео мере, односно да би доказао своју поузданост без обзира на постојање основа за искључење на начин прописан чланом 113. ЗЈН. |
| **41.** | Предлог је да се одредба члана 111. став 1. тачка 5) Закона о јавним набавкама прецизира у делу који се односи на вршење непримереног утицаја, посебно у погледу тога шта ће се сматрати доказом за „покушај да се нешто изврши“, затим шта се сматра као „предност у поступку јавне набавке“, као и „непримерен утицај на одлучивање“, „обмањујући подаци“ или да се брише из обавезних основа за искључење уколико то није могуће. |  | **Предлог се не прихвата.**Одредба члана 111. став 1. тачка 5) ЗЈН је у потпуности у складу са директивом ЕУ, и врло јасним формулацијама указује на упућивање претњи, давање лажних информација и сл., те не истиче форму којом ће се исто доказивати, с обзиром на велики број начина на који је могуће утврдити постојање наведених поступања. |
| **42.** | Потребно је и преформулисати одредбу члана 112. став 1. тачка 6) Закона о јавним набавкама, јер је престрога санкција да понуђач три године не може да учествује у поступку јавне набавке, ако омашком није доставио тачне податке или из неког оправданог разлога није могао да достави доказе у стручној оцени понуда, а који разлог није зависио од његовог поступања.Такође, морало би да буде прецизирано да се недостављање доказа односи на све захтеване доказе, а не, нпр. на један доказ који није достављен, док сви остали јесу. |  | **Предлог се не прихвата.**У погледу предлога о преформулацији одредбе члана 112. став 1. тачка 6) ЗЈН, указујемо на могућност примене члана 113. ЗЈН. |
| **43.** | Неопходно је детаљније и прецизније регулисати могућност из члана 113. Закона о јавним набавкама која је дата наручиоцима, а и Републичкој комисији која ће у поступку заштите права, уколико буду оспорени разлози примерености и прихватљивости понуда на основу њих, морати да утврђује да ли су предузете мере примерене, те утврдити јасне критеријуме и дефиниције спорних појмова и којима ће се предвидети строг и конкретан правац поступања наручилаца уколико се појаве описане ситуације. |  | **Предлог се не прихвата**Наведена законска одредба је у потпуности у складу са директивама ЕУ. Поред наведеног, мишљења смо да законом не може бити прописан начин поступања наручиоца за сваку од ситуација која може наступити и начин одлучивања у зависности од тежине и конкретних околности сваког облика непрофесионалног поступања. Дакле, не само да законом не могу бити прописане све могуће ситуације које могу наступити, него је исте апсолутно немогуће унапред дефинисати и предвидети. Коначну одлуку мора донети наручилац.Свакако, уколико понуђач није задовољан одлуком наручиоца, има могућност да захтевом за заштиту права исту оспорава. |
| **44.** | Предлог измене члана 115. става 2. Закона о јавним набавкама:„Ако привредни субјект мора да поседује одређено овлашћење, односно дозволу надлежног органа за обављање делатности која је предмет јавне набавке или да буде члан одређене организације да би могао да обавља предметну делатност, наручилац мора од њега да захтева да докаже поседовање такве дозволе, овлашћења или чланства.“ |  | **Предлог се не прихвата.** Одредба члана 115. став 2. ЗЈН је у потпуности усклађена са одредбама Директиве 24/2014 ЕУ.ЗЈН не обавезује наручиоца да од привредних субјеката захтева да у поступку јавне набавке докажу да имају овлашћење, односно дозволу надлежног органа за обављање делатности која је предмет јавне набавке, већ је то предвиђено као могућност. Наручиоци приликом дефинисања критеријума за избор привредног субјекта свакако морају узети у обзир и одредбе прописа којима се уређује делатност из чије области је предмет јавне набавке. С друге стране, ако је за обављање одређене делатности неопходно поседовање овлашћења, односно дозволе, привредни субјекти свакако морају да поседују то овлашћење, без обзира на то да ли је наручилац у конкурсној документацији захтевао до докажу поседовање исте.  |
| **45.** | Одредба члана 188. Закона о јавним набавкама би морала да буде прецизирана, јер формулисана на постојећи начин обухвата широк дијапазон радњи, тако да се готово свако помињање рада Републичке комисије може подвести под покушај утицаја или јавно иступање ради утицаја на ток поступка пред Комисијом. |  | **Предлог се не прихвата.**Предлог се не прихвата. Републичка комисија за заштиту права у поступцима јавних набавки је независни државни орган који испуњава услове у погледу начина избора, састава и садржине одлука као орган који није орган управе, већ орган који спроводи посебну врсту поступка заштите права привредних субјеката која потичу из поступка јавне набавке у коме је инициран и води се поступак заштите права.Имајући у виду неспорну оцену о највишем степену усклађености текста важећег ЗЈН са Директивом 2007/66/ЕС, која регулише управо област правне заштите, као и са Директивама 2014/24/ЕУ и 2014/25/ЕУ, те чињеницу да адекватно транспоновање тековина ЕУ у законодавство РС у овој области, уз добру праксу релевантних институција, у континуираном вишегодишњем периоду за резултат има постојање ефикасног и ефективног система правне заштите у систему јавних набавки Републике Србије, који по свим мерилима не одступа од најбоље праксе земаља чланица ЕУ, не постоји основ за предложену измену постојеће одредбе ЗЈН, као ни пример из праксе који би указивао на наведено тумачење предлагача. |
| **46.** | Члан 196. став 4. ЗЈН мења се и гласи:„Председник или члан Републичке комисије не може да одлучује у поступку заштите права или у другом поступку у складу са овим законом ако поседује било који проценат удела, односно акција учесника у поступку заштите права.“ |  | **Предлог се не прихвата.**Имајући у виду неспорну оцену о највишем степену усклађености текста важећег ЗЈН са Директивом 2007/66/ЕС, која регулише управо област правне заштите, као и са Директивама 2014/24/ЕУ и 2014/25/ЕУ, те чињеницу да адекватно транспоновање тековина ЕУ у законодавство РС у овој области, уз добру праксу релевантних институција, у континуираном вишегодишњем периоду за резултат има постојање ефикасног и ефективног система правне заштите у систему јавних набавки Републике Србије, који по свим мерилима не одступа од најбоље праксе земаља чланица ЕУ, не постоји основ за предложену измену постојеће одредбе ЗЈН. |
| **47.** | Чланом 197. Закона о јавним набавкама би, међу разлозима за престанак мандата председника и чланова Републичке комисије, морало да буде предвиђено и нестручно вршење функције. |  | **Предлог се не прихвата.** Имајући у виду неспорну оцену о највишем степену усклађености текста важећег Закона о јавним набавкама са Директивом 2007/66/EC, која регулише управо област правне заштите, као и са Директивама ЕУ 2014/24/EU i 2014/25/EU, те чињеницу да адекватно транспоновање тековина ЕУ у законодавство РС у овој области, уз добру праксу релевантних институција, у континуираном вишегодишњем периоду за резултат има постојање ефикасног и ефективног система правне заштите у систему јавних набавки Републике Србије, који по свим мерилима не одступа од најбоље праксе земаља чланица ЕУ, произлази да не постоји основ за предложене измене постојећих одредаба ЗЈН. |
| **48.** | Предлог је прецизно дефинисати „сложене" ситуације у којима је могуће одлучивање већег броја чланова Републичке комисије, али тако да то „шире“ веће буде формирано пре него што је предмет додељен у рад.Такође, потребно је размотрити могућност да се у оквиру одредбе члана 201. ЗЈН којим је регулисана општа седница Републичке комисије, предвиди, поред осталог, и одлучивање у конкретним сложенијим предметима, те да се на тај начин обезбеди већа транспарентност у раду и већи степен објективности у поступању Републичке комисије, поготово у тим специфичним, сложеним ситуацијама. |  | Предлог се не прихвата. Имајући у виду неспорну оцену о највишем степену усклађености текста важећег Закона о јавним набавкама са Директивом 2007/66/EC, која регулише управо област правне заштите, као и са Директивама ЕУ 2014/24/EU i 2014/25/EU, те чињеницу да адекватно транспоновање тековина ЕУ у законодавство РС у овој области, уз добру праксу релевантних институција, у континуираном вишегодишњем периоду за резултат има постојање ефикасног и ефективног система правне заштите у систему јавних набавки Републике Србије, који по свим мерилима не одступа од најбоље праксе земаља чланица ЕУ, произлази да не постоји основ за предложене измене постојећих одредаба ЗЈН. |
| **49.** | Члан 201. ЗЈН мења се и гласи:„Републичка комисија на општој седници:1) усваја пословник о раду;2) усваја обавезујуће начелне правне ставове у вези са применом прописа из своје надлежности;3) одлучује поступајући по одлуци Управног суда којом је у управном спору поништена одлука Републичке комисије;4) утврђује правна схватања у вези са применом прописа из своје надлежности у циљу усаглашавања правне праксе већа Републичке комисије.“Начелни правни ставови и правна схватања у вези са применом прописа из надлежности Републичке комисије се обавезно објављују на интернет страници тог органа у најкраћем року од дана усвајања на општој седници.“ |  | **Предлог се не прихвата**.Имајући у виду неспорну оцену о највишем степену усклађености текста важећег Закона о јавним набавкама са Директивом 2007/66/EC, која регулише управо област правне заштите, као и са Директивама ЕУ 2014/24/EU и 2014/25/EU, те чињеницу да адекватно транспоновање тековина ЕУ у законодавство РС у овој области, уз добру праксу релевантних институција, у континуираном вишегодишњем периоду за резултат има постојање ефикасног и ефективног система правне заштите у систему јавних набавки Републике Србије, који по свим мерилима не одступа од најбоље праксе земаља чланица ЕУ, произлази да не постоји основ за предложене измене постојећих одредаба ЗЈН. |
| **50.** | Члан 211. ст. 2. и 3. ЗЈН мења се и гласи:„Захтев за заштиту права може да поднесе привредни субјект, кандидат, односно понуђач који је имао или има интерес за доделу одређеног уговора, односно оквирног споразума и који указује да је због поступања наручиоца противно одредбама овог закона оштећен или би могла да настане штета (у даљем тексту: подносилац захтева).Захтев за заштиту права у јавном интересу ће, без одлагања, поднети Канцеларија за јавне набавке, Државна ревизорска институција, Буџетска инспекција, јавни тужилац и јавни правобранилац, када у вршењу својих овлашћења, од узбуњивача или других лица сазнају за кршење прописа које може имати штетне последице по јавна средства, а такав захтев могу поднети и када сазнају за друге неправилности у поступцима јавних набавки.Органи и организације из става 2. овог члана нису у обавези да поднесу захтев за заштиту права на основу обавештења привредног субјекта који је у предметном поступку јавне набавке покренуо поступак заштите права или је то пропустио да учини у прописаном року.У случају подношења захтева за заштиту права из става 2. овог члана сходно се примењују одредбе овог закона које се примењују у случају подношења захтева од стране подносиоца захтева из става 1. овог члана, осим обавезе плаћања таксе за подношење захтева за заштиту права.“ |  | **Предлог се не прихвата.** Имајући у виду неспорну оцену о највишем степену усклађености текста важећег Закона о јавним набавкама са Директивом 2007/66/EC, која регулише управо област правне заштите, као и са Директивама ЕУ 2014/24/EU и 2014/25/EU, те чињеницу да адекватно транспоновање тековина ЕУ у законодавство РС у овој области, уз добру праксу релевантних институција, у континуираном вишегодишњем периоду за резултат има постојање ефикасног и ефективног система правне заштите у систему јавних набавки Републике Србије, који по свим мерилима не одступа од најбоље праксе земаља чланица ЕУ, произлази да не постоји основ за предложене измене постојећих одредаба ЗЈН. |
| **51.** | Предлог је да се члан 225. став 7. Закона о јавним набавкама брише.Такође, Законом о јавним набавкама би морало да буде прецизно дефинисано шта су нужни и оправдани трошкови поступка заштите права, како би стране у поступку на тај начин биле упознате са начином на који ће им бити додељивани трошкови и који су то трошкови.Предлог је да се подносиоцу захтева признају неопходни трошкови поступка заштите права који би укључивали уплаћени износ таксе за поднети захтев, састављање захтева за додатним појашњењима конкурсне документације (оним подносиоцима захтева који су након постављених питања поднели и захтев за заштиту права), захтева за заштиту права, допуне захтева за заштиту права, писаног изјашњења о наставку поступка пред Републичком комисијом, образложених поднесака (мишљења на одговор на захтев наручиоца), жалбе, захтева за накнаду трошкова (када се траже посебним поднеском). |  | **Предлог се не прихвата.** Имајући у виду неспорну оцену о највишем степену усклађености текста важећег Закона о јавним набавкама са Директивом 2007/66/EC, која регулише управо област правне заштите, као и са Директивама ЕУ 2014/24/EU и 2014/25/EU, те чињеницу да адекватно транспоновање тековина ЕУ у законодавство РС у овој области, уз добру праксу релевантних институција, у континуираном вишегодишњем периоду за резултат има постојање ефикасног и ефективног система правне заштите у систему јавних набавки Републике Србије, који по свим мерилима не одступа од најбоље праксе земаља чланица ЕУ, произлази да не постоји основ за предложене измене постојећих одредаба ЗЈН. |
| **52.** | Члан 20. ЗЈН, у ставу 1. после речи: „одредбе овог закона наручиоци не примењују на доделу уговораˮ требало би избрисати реч „јавнимˮ. |  | **Предлог се не прихвата**Одредбе Закона о јавним набавкама које се односе на набавке у области одбране и безбедности усклађене су са директива ЕУ и на исте је добијена сагласност Европске комисије.  |
| **53.** | У члану 20. ЗЈН, став 1., тачку 3) треба проширити тако да гласи:„када је набавка неопходна и искључиво усмерена за потребе обавештајних активностиˮ. |  | **Предлог се не прихвата**Одредбе Закона о јавним набавкама које се односе на набавке у области одбране и безбедности усклађене су са директива ЕУ и на исте је добијена сагласност Европске комисије.  |
| **54.** | Члан 20. ЗЈН - Додати три нова става која гласе:„Влада прописује услове, начин и поступак доделе уговора о набавкама и конкурса за дизајн код којих се одредбе овог закона не примењују по основу става 1. тачке 2, 3 и 6.Влада у року од девет месеци од усвајања овог закона доноси списак добара, услуга и радова за које би примена поступка јавне набавке довела до откривања података чије откривање је у супротности са интересима националне безбедности Републике Србије.За поступке доделе уговора о набавци из става 1. овог члана наручилац је дужан да посебним актом уреди правила и начин одређивања предмета набавке и процењене вредности, начин истраживања тржишта, начин обезбеђивања конкуренције, начин праћења извршења уговора и правила поступања у вези са изменом уговора.ˮ |  | **Предлог се не прихвата**Одредбе Закона о јавним набавкама које се односе на набавке у области одбране и безбедности усклађене су са директива ЕУ и на исте је добијена сагласност Европске комисије.  |
| **55.** | Члан 20. ЗЈН - После члана 20, додати члан који гласи:„Наручилац доноси годишњи план набавки из члана 20. овог закона и доставља га Влади на усвајање најкасније до 31. јануара текуће године. О усвајању достављеног плана набавки Влада обавештава надлежне одборе Народне скупштине. Надлежни одбори Народне скупштине су одбор надлежан за буџет и финансије и одбор надлежан за одбрану и унутрашње послове, односно контролу служби безбедности уколико је наручилац служба безбедности наведена у закону којим се уређују основе служби безбедности.О спроведеним набавкама из члана 20. овог закона наручилац доставља годишњи извештај Влади и надлежним одборима Народне скупштине из става 1 овог члана до 31. марта текуће године, за претходну годину. Извештај нарочито садржи податке о предмету набавке, начину на који је поступак спроведен, поднетим понудама, критеријуму за избор најповољније понуде, закљученом уговору и добављачу.Форму и садржину извештаја из става 2. овог члана ближе уређује Влада.ˮ |  | **Предлог се не прихвата**Одредбе Закона о јавним набавкама које се односе на набавке у области одбране и безбедности усклађене су са директива ЕУ и на исте је добијена сагласност Европске комисије.  |
| **56.** | Требало би брисати члан 21. ЗЈН.Одредбе овог члана нису у складу са одредбама Директиве 2009/81/ЕЦ Европског парламента и Савета Европске уније. Члан је веома нејасно и збуњујуће написан, али ако се мало боље анализира, све три тачке става 1. овог члана покривају случајеве који су већ обухваћени у тачки 2. става 1. члана 20. ЗЈН. |  | **Предлог се не прихвата**Одредбе Закона о јавним набавкама које се односе на набавке у области одбране и безбедности усклађене су са директива ЕУ и на исте је добијена сагласност Европске комисије.  |
| **57.** | Члан 26. ЗЈН - У ставу 2. брисати речи: „или ако различити делови уговора могу да се одвоје а додела једног уговора нема за циљ избегавање примене овог законаˮ.Такође, требало би додати став 3. који гласи: „Наручилац је дужан да у годишњем плану набавки из области одбране и безбедности из члана 20. овог закона и у годишњем плану јавних набавки у области одбране и безбедности из члана 164. овог закона предвиди и у засебном делу наведе предвиђене набавке у којима различити делови уговора не могу објективно да се одвоје, у складу са ставом 2. овог члана и образложи објективне околности због којих је одвајање делова уговора немогуће.ˮ |  | **Предлог се не прихвата**Одредбе Закона о јавним набавкама које се односе на набавке у области одбране и безбедности усклађене су са директива ЕУ и на исте је добијена сагласност Европске комисије.  |
| **58.** | Члан 164. ЗЈН - Додати четири нова става која гласе:„Војна опрема је опрема посебно израђена или прилагођена за војне потребе, намењена за употребу као оружје, муниција или војни материјал.Безбедоносно осетљива опрема, услуге и радови су добра, услуге и радови за безбедносне потребе, које укључују, захтевају и садрже тајне податке.Када спроводи набавке из става 1. овог члана наручилац је дужан да спречи постојање сукоба интереса, да обезбеди када је то могуће конкуренцију и д уговорена цена не буде већа од упоредиве тржишне цене.Наручилац доноси годишњи план набавки из става 1. овог члана и доставља га Влади на усвајање најкасније до 31. јануара текуће године. О усвајању достављеног плана набавки Влада обавештава надлежне одборе Народне скупштине. Надлежни одбори Народне скупштине су одбор надлежан за буџет и финансије и одбор надлежан за одбрану и унутрашње послове, односно контролу служби безбедности уколико је наручилац служба безбедности наведена у закону којим се уређују основе служби безбедности.ˮ |  | **Предлог се не прихвата**Одредбе Закона о јавним набавкама које се односе на набавке у области одбране и безбедности усклађене су са директива ЕУ и на исте је добијена сагласност Европске комисије.  |
| **59.** | Члан 164. ЗЈН - Додати нови члан Закона након члана 164. који гласи:„О спроведеним набавкама из члана 164. овог закона наручилац доставља годишњи извештај Влади и надлежним одборима Народне скупштине до 31. марта текуће године, за претходну годину. Надлежни одбори Народне скупштине су одбор надлежан за буџет и финансије и одбор надлежан за одбрану и унутрашње послове, односно контролу служби безбедности уколико је наручилац служба безбедности наведена у закону којим се уређују основе служби безбедности. Извештај из става 1. овог члана нарочито садржи податке о предмету набавке, начину на који је поступак спроведен, поднетим понудама, критеријуму за избор, закљученом уговору и добављачу. Форму и садржину извештаја из става 1. овог члана ближе уређује Влада.ˮ |  | **Предлог се не прихвата**Одредбе Закона о јавним набавкама које се односе на набавке у области одбране и безбедности усклађене су са директива ЕУ и на исте је добијена сагласност Европске комисије.  |
| **60.** | Члан 17 Нацрта закона о изменама и допунама Закона о јавним набавкамаПредлажемо да се у члану 236. не брише став 1. тачка 5) као и да се тренутно важећи члан 236. став 1. тачка 5) измени тако да гласи:„не објави план јавних набавки и све његове касније измене или допуне на својој интернет презентацији у року од 10 дана од дана доношења (члан 88)“ | Транспарентност Србија | **Предлог се не прихвата.**Привредни субјекти који учествују у поступцима јавних набавки су регистровани на Порталу јавних набавки, тако да се путем Портала могу информисати о плановима јавних набавки свих наручилаца, као и о изменама и допунама планова јавних набавки. Очувању праксе објављивања информација о јавним набавкама на интернет страницама наручилаца, односно обезбеђивању поступања у складу са обавезом објављивања планова јавних набавки и њихових измена и допуна на интернет страницама наручилаца, може се допринети другачијим мерама, које не подразумевају покретање прекршајних поступака.  |
| **61.** | Чл. 88. Ст.3. Предлаже се да се из члана 88. Став 3. ЗЈН који гласи:“ План јавних набавки и све његове касније измене или допуне, наручилац објављује на Порталу јавних набавки и на својој интернет страници у року од десет дана од дана доношења“ избрише „и на својој интернет страници“ тако да сада гласи:“ План јавних набавки и све његове касније измене или допуне, наручилац објављује на Порталу јавних набавки у року од десет дана од дана доношења“ | Игор Мартон | **Предлог се не прихвата**Објављивање плана јавних набавки и на интернет страници наручиоца доприноси начелу транспарентности јавних набавки.  |
| **62.** | Чл. 92. Ст.2. Предлаже се да се члан 92. став 2. који гласи:“ Ако процењена вредност јавне набавке не прелази износ од 3.000.000 динара, наручилац није дужан да именује комисију за јавну набавку, у ком случају поступак јавне набавке спроводи лице које наручилац именује“ измени тако да гласи:“ Ако процењена вредност јавне набавке не прелази износ од 3.000.000 динара, наручилац није дужан да именује комисију за јавну набавку, у ком случају поступак јавне набавке спроводи лице које наручилац именује, а које мора бити службеник за јавне набавке.“ |  | **Предлог се не прихвата**Нацртом Закона о изменама и допунама Закона о јавним набавкама предвиђена је веома значајна измена члана 92. став 4. ЗЈН која се односи на обавезу именовања службеника за јавне набавке у комисију за јавне набавке, у поступцима јавних набавки чија је процењена вредност већа од 3.000.000 динара. Такође, важећи ЗЈН оставља могућност за наручиоца да у поступцима јавних набавки процењене вредности која не прелази 3.000.000 динара, не именује комисију за јавне набавке, већ да одреди лице које ће спровести поступак. То лице може имати било који степен стручне спреме и врсту стручне спреме, тако да може бити и службеник за јавне набавке. Одлуку о томе које лице ће бити одређено да спроведе поступак јавне набавке, доноси наручилац ценећи специфичности сваког конкретног поступка јавне набавке. Дакле, уколико наручилац сматра да је за успешно спровођење поступака јавних набавки процењене вредности која не прелази 3.000.000 динара, потребно образовати комисију за јавне набавке или је потребно именовати службеника за јавне набавке који ће спровести поступак, свакако има ту могућност, али исто не може бити прописано као обавеза, управо имајући у виду процењену вредност јавне набавке.  |
| **63.** | Чл. 157. Ст.5. Предлаже се да се из члана 157. избрише став 5. којим је прописано да уговорени вишкови радова не представљају измену уговора о јавној набавци и да се исти став пребаци у чл. 156. као нови став. |  | **Предлог се делимично прихвата**Прихвата се предлог да се одредба која се односи на уговорене вишкове не налази у оквиру члана 157. Закона о јавним набавкама који се односи на измене уговора у погледу додатних добара, услуга или радова.Међутим, не прихвата се предлог да се наведена одредба предвиди у оквиру члана 156. ЗЈН који се односи на измене по основу уговорних одредби, с обзиром да се у овом случају не ради о изменама уговора, како је и наведено у овој уговорној одредби.Предлажемо да се изврши измена у члану 154. који прописује општа правила за извршење уговора о јавној набавци на начин да се после става 4. дода став 5. који гласи:„Уговорени вишкови радова не представљају измену уговора о јавној набавци“.Став 5. овог члана постаје став 6.  |
| **64.** | 14. став 1. тачка 3Потребно је прецизније дефинисати да ли се, набавка намењена преради и продаји, односи на сам састав производа или на финални производ који обихвата целокупан процес производње. | Институт за вирусологију, вакцине и серуме „Торлак“ | **Предлог се не прихвата**Наведени изузетак од примене Закона о јавним набавкама је предвиђен Директивом 25/2014 ЕУ (секторска директива) и исти не може бити мењан. Такође, одредбама Закона о јавним набавкама не може бити дефинисан термин „прерада“, већ је исто предмет регулисања других прописа. |
| **65.** | 14. став 1. додати тачку 7)7) сировине, хемикалије и примарна амбалажа која је намењена производњи вакцина и серума за хуману употребу или је у директном контакту са производом\* |  | **Предлог се не прихвата**С обзиром да су изузеци од примене одредби Закона о јавним набавкама усклађени са директивама ЕУ, нема места изменама у овом делу.  |
| **66.** | 94. став 5.Корисници буџетских средстава који су укључени у консолидовани рачун трезора Републике Србије, а немају свој рачун, већ расходе и издатке извршавају преко рачуна извршења буџета Републике Србије, као и корисници буџетских средстава који имају свој рачун у Управи за трезор, а учествују у поступцима јавних набавки код буџетских корисника, нису дужни да доставе средство обезбеђења које се захтева у складу са овим чланом. |  | **Предлог се не прихвата**Рачуни буџетских корисника код Управе за трезор се консолидују и ти буџетски корисници нису дужни да достављају банкарску гаранцију у поступку јавне набавке. Ова одредба се не односи на буџетског корисника који има рачун код пословне банке.  |
| **67.** | 99. став 1. тачка 55) изузети из става 2. Националног произвођача лекова (вакцина) |  | **Предлог се не прихвата**Начин дефинисања техничких спецификација је у потпуности усклађен са директивама ЕУ, те нема места изменама у овом делу. |
| **68.**  | Предлажемо да се члан 14. Нацрта закона измени тако да гласи: „Захтев за заштиту права подноси се електронским путем преко Портала јавних набавки истовремено наручиоцу и Републичкој комисији, при чему се дан подношења преко Портала јавних набавки, сматра даном пријема”. | Републичка комисија за заштиту права у поступцима јавних набавки | **Предлог се прихвата.**Предложеном изменом врши се усклађивање са одредбама ЗЈН о електронској комуникацији путем Портала јавних набавки и обезбеђује правна сигурност у вези са роковима у поступку заштите права. |
| **69.** | Предлажемо да се члан 15. Нацрта закона измени тако да гласи: „Жалба се подноси електронским путем преко Портала јавних набавки истовремено Републичкој комисији и наручиоцу, при чему се дан подношења преко Портала јавних набавки,сматра даном пријема.”. |  | **Предлог се прихвата.**Предложеном изменом врши се усклађивање са одредбама ЗЈН о електронској комуникацији путем Портала јавних набавки и обезбеђује правна сигурност у вези са роковима у поступку заштите права. |
| **70.** | Предлажемо да се након члана 15. Нацрта Закона додају два члана која би гласила: Члан 16. У члану 220. став 3. и 4. мењају се и гласе:„Ако решењем из става 1. тачка 1) овог члана наручилац није оценио као основане све наводе захтева за заштиту права, подносилац захтева у року од два радна дана од дана пријема решења може да поднесе Републичкој комисији и наручиоцу писано изјашњење о наставку поступка пред Републичком комисијом која ће да одлучује у складу са чланом 226. овог закона, при чему се дан подношења преко Портала јавних набавки, сматра даном пријема.”.„Ако наручилац не поступи на начин предвиђен ставом 1. овог члана, подносилац захтева може у року од 20 радних дана од дана подношења захтева за заштиту права да поднесе Републичкој комисији и наручиоцу писано изјашњење о наставку поступка пред Републичком комисијом, при чему се дан подношења преко Портала јавних набавки, сматра даном пријема.”. |  | **Предлог се прихвата.**Предложеном изменом врши се усклађивање са одредбама ЗЈН о електронској комуникацији путем Портала јавних набавки и обезбеђује правна сигурност у вези са роковима у поступку заштите права. |
| **71.** | Члан 17.У члану 222. након става 4. додаје се став 5. који гласи:„Уколико се комуникација из овог члана обавља путем Портала јавних набавки, дан слања преко Портала јавних набавки, сматра се даном пријема.”. |  | **Предлог се прихвата.**Предложеном изменом врши се усклађивање са одредбама ЗЈН о електронској комуникацији путем Портала јавних набавки и обезбеђује правна сигурност у вези са роковима у поступку заштите права. |
| **72.** | Чл. 4. Нацрта закона о изменама и допунама ЗЈН Предлажено је да се у члану 4. Нацрта закона о изменама и допунама Закона о јавним набавкама, а који се односи на члан 124. ЗЈН, испред наведеног става 1, тачка 3) дода измена и тачке 1) из става 1, члана 124. ЗЈН, која се односи на потврде о задовољавајућем извођењу и исходу најважнијих радова, тако да гласи: 1) списка радова изведених током периода од највише пет последњих година пре истека рока за подношење понуда, односно пријава са потврдама о задовољавајућем извођењу и исходу најважнијих радова, ПОТВРДАМА НАРУЧИОЦА, ПОТВРДАМА О ПИРМОПРЕДАЈИ РАДОВА, ОКОНЧАНОМ СИТУАЦИЈОМ ИЛИ ДРУГИМ ДОКУМЕНТОМ КОЈОМ СЕ НЕДВОСМИСЛЕНО МОЖЕ ПОТВРДИТИ ЗАДОВОЉАВАЈУЋИ ИСХОД НАЈВАЖНИЈИХ РАДОВА, а ако је потребно да би се обезбедио одговарајући ниво конкуренције, наручиоци могу да назначе ће се узети у обзир и доказ о релевантним радовима извршеним у периоду дужем од пет година. | ПРИВРЕДНA КОМОРAСРБИЈЕ | **Предлог се не прихвата**Наведена законска одредба предвиђа потврду о задовољавајућем извођењу и исходу најважнијих радова и у истој се не наводи да се ради о потврди коју у сваком случају издаје наручилац. Дакле, у обзир долази било која потврда којом се доказује да су радови задовољавајуће изведени.  |
| **73.** | Чл. 87. став 3. ЗЈН Предлажено је да се наведени став измени тако што ће се конкретно одредити за колико дана је неопходно продужити рок за подношење понуде. |  | **Предлог се не прихвата**Наведена законска одредба је јасна и од почетка примене ЗЈН нису постојале дилеме у вези са питањем за колико дана је наручилац дужан да продужи рок за подношење понуда. До истека рока за подношење захтева за заштиту права (3 дана) не може да преостане мање од 10 дана.  |
| **74.** | Чл. 97. став 2. ЗЈНПредлог је да се допуни члан 97. став 2. Закона о јавним набавкама тако да гласи : ''Ако је захтев из става 1. овог члана поднет благовремено наручилац додатне информације и појашњења објављује на Порталу јавних набавки, односно ставља на располагање У РОКУ ОД ТРИ ДАНА на исти начин као и основну документацију без навођења података о подносиоцу захтева, а најкасније:1) шестог дана пре истека рока одређеног за подношење понуда или пријава за јавну набавку чија је процењена вредност једнака или већа од износа европских прагова;2) четвртог дана пре истека рока одређеног за подношење понуда или пријава за јавну набавку чија је процењена вредност мања од износа европских прагова и у поступцима у којима је наручилац користио могућност скраћења рокова из разлога хитности. |  | **Предлог се не прихвата**Важећа законска одредба јасно прописује до ког момента наручилац мора додатне информације и појашњења да објави на Порталу јавних набавки.  |
| **75.** | Чл. 118. став 1. ЗЈНПредложено је да се у члану 118. став 1. дода тачка 4. тако да гласи:''4) Изјаву да ће доставити средство финансијског обезбеђења за озбиљност понуде''Такође, предложено је да се у члану 118. дода после става 4, став 5. тако да гласи:У изјави о средству финансијског обезбеђења за озбиљност понуде, привредни субјект наводи дужника средства финансијског обезбеђења и изјављује да ће на захтев и без одлагања доставити наручиоцу средство финансијског обезбеђења за озбиљност понуде. |  | **Предлог се не прихвата**Предложена измена није у складу са чланом 94. Закона о јавним набавкама, којим је прописано у којим случајевима наручилац може да активира средство обезбеђења за озбиљност понуде. Између осталог, ово средство се активира ако понуђач не достави доказе о испуњености критеријума за квалитативни избор привредног субјекта. Дакле, да би наручилац могао да активира ово средство обезеђења у ситуацијама прописаним чланом 94. ЗЈН, исто мора бити достављено приликом подношења понуде, никако касније.  |
| **76.** | Чл. 121. ЗЈН Предложено је да се наведени члан допуни, тако да се после става 2. дода нови став 3 тако да гласи: ''ДОКАЗИ ИЗ СТАВА 1. И 2. ОВОГ ЧЛАНА НЕ МОГУ БИТИ СТАРИЈИ ОД ДВА МЕСЕЦА ПРЕ ОТВАРАЊА ПОНУДА ОДНОСНО ПРИЈАВА''. |  | **Предлог се не прихвата**Код наведених основа за искључење је важан период на који се исти односи.  |
| **77.** | Чл. 121. став 1. тач.3) ЗЈНПредлажено је да се допуни став 1. тачка 3) наведеног члана тако да гласи:3) члана 112. став 1. тач.1) овог закона доказује се потврдом надлежног органа или изјавом да је информација јавно доступна на сајту АПР-а.Потврда надлежног органа не може бити старија од 2 месеца пре подношења понуда.(\*предлажемо овај рок како би се смањила папиролигија и избегла потреба прибављања потврда за сваки тендер понаособ) |  | **Предлог се не прихвата**Приликом подношења понуде понуђач мора да докаже да није у стечају или у осталим ситуацијама прописаним чланом 112. став 1. тачка 1) Закона о јавним набавкама, у време подношења понуде. Поред наведеног, сваки привредни субјект има могућност да приликом подношења понуда наведе податак о интернет адреси базе података, где се налазе подаци у вези са стечајем и осталим ситуацијама прописаним чланом 112. став 1. тачка 1) ЗЈН, а све у складу са чланом 118. став 5. ЗЈН.  |
| **78.** | Чл. 142. став 2. ЗЈНПредложено је да је неопходно да се прецизније формулише наведени став, конкретизовањем термина „непотпуни“ или „нејасни“. |  | **Предлог се не прихвата**Сагласно одредби члана 142. ст. 1. и 2. ЗЈН, јасно се закључује да наручилац може да захтева додатна објашњења, у случају да понуђач односно кандидат достави непотпуну или нејасну документацију. Смисао ове норме, огледа се у могућности наручиоца да захтева од понуђача или кандидата, да садржај достављене документације кроз допуну појасни или ближе одреди, а никако да доставља делове документације који садрже доказе који су били потпуно изостављени, из било ког разлога. |
| **79.** | Чл. 163. став 1. тачка 2) ЗЈНПредложено је да се у члану 163. у ставу 1. мења тачка 2) ЗЈН-а тако да гласи: „је привредни субјект са којим је закључен уговор о јавној набавци у поступку јавне набавке због постојања основа за искључење привредног субјекта из члана 111. овог закона требало да буде искључен из поступка”. |  | **Предлог се не прихвата**Сви основи за искључење које наручилац предвиди у конкурсној документацији су исте важности, те је и за раскид уговора од исте важности накнадно утврђивање постојања неког од дефинисаних основа. Уколико наручилац предвиди основ за искључење из члана 112. став 1. тач. 5) и 6) ЗЈН, дужан је утврди постојање односно непостојање истих у циљу закључења уговора, те да раскине уговор уколико исто накнадно утврди.  |
| **80.** | Чл. 217. став 3. ЗЈНПредложено је да се наведени члан/став брише. |  | **Предлог се прихвата.**Предложеном изменом врши се усклађивање са одредбама ЗЈН о електронској комуникацији путем Портала јавних набавки и обезбеђује правна сигурност у вези са роковима у поступку заштите права. |
| **81.** | Чл. 219. став 4. ЗЈНПредложено је да се наведени члан/став брише. |  | Предлог се не прихвата.Имајући у виду неспорну оцену о највишем степену усклађености текста важећег ЗЈН са Директивом 2007/66/ЕС, која регулише управо област правне заштите, као и са Директивама 2014/24/ЕУ и 2014/25/ЕУ, те чињеницу да адекватно транспоновање тековина ЕУ у законодавство РС у овој области, уз добру праксу релевантних институција, у континуираном вишегодишњем периоду за резултат има постојање ефикасног и ефективног система правне заштите у систему јавних набавки Републике Србије, који по свим мерилима не одступа од најбоље праксе земаља чланица ЕУ, не постоји основ за предложену измену постојеће одредбе ЗЈН.Постојећи текст у складу је са чланом 206. и 210. ЗЈН и обезбеђује услове за правилно, законито и ефикасно вођење поступка заштите права. |
| **82.** | Чл. 221. став 3. ЗЈНПредложено је да се наведени члан/став брише. |  | **Предлог се не прихвата.** Имајући у виду неспорну оцену о највишем степену усклађености текста важећег ЗЈН са Директивом 2007/66/ЕС, која регулише управо област правне заштите, као и са Директивама 2014/24/ЕУ и 2014/25/ЕУ, те чињеницу да адекватно транспоновање тековина ЕУ у законодавство РС у овој области, уз добру праксу релевантних институција, у континуираном вишегодишњем периоду за резултат има постојање ефикасног и ефективног система правне заштите у систему јавних набавки Републике Србије, који по свим мерилима не одступа од најбоље праксе земаља чланица ЕУ, не постоји основ за предложену измену постојеће одредбе ЗЈН.Постојећи текст у складу је са чланом 206. и 210. ЗЈН и обезбеђује услове за правилно, законито и ефикасно вођење поступка заштите права. |
| **83.** | Чл. 236. став 1. ЗЈНПредложено је да се у члану 236. у ставу 1. после тачке 18) додаје нова тачка 19) која гласи: „19) не поступи у складу са чланом 152. став 2. овог закона.”. \* Напомена: У овом случају новопредложена тачка 19) из Нацрта Закона постала би тачка 20) како би се испоштовала хронологија одредби закона на чије непоштовање се члан 236. став 1. позива |  | **Предлог се не прихвата**У пракси су могуће ситуације у којима наручилац, након коначности одлуке о додели уговора, услед оправданих разлога није у могућности да преузме обавезе и закључи уговор о јавној набавци, те стога предвиђање прекршајне одговорности не би било сврсисходно. |
| **84.** | Одредбе које се односе на поступак заштите праваПредложено је да се изменом закона допуне одредбе које се односе на поступак заштите права одредбама које ће регулисати неосновано подношење захтева за заштиту права, односно којим ће се прописати поступање Наручиоца у ситуацијама када је неспорно утврђено да подношење захтева за заштиту права представља јасну злоупотреба захтева за заштиту права, не са циљем заштите права понуђача, већ само из разлога ометања спровођења поступка јавне набавке, пролонгирањем самог поступка. |  | **Предлог се не прихвата.** Имајући у виду неспорну оцену о највишем степену усклађености текста важећег ЗЈН са Директивом 2007/66/ЕС, која регулише управо област правне заштите, као и са Директивама 2014/24/ЕУ и 2014/25/ЕУ, те чињеницу да адекватно транспоновање тековина ЕУ у законодавство РС у овој области, уз добру праксу релевантних институција, у континуираном вишегодишњем периоду за резултат има постојање ефикасног и ефективног система правне заштите у систему јавних набавки Републике Србије, који по свим мерилима не одступа од најбоље праксе земаља чланица ЕУ, не постоји основ за предложену измену постојеће одредбе ЗЈН. |
| **85.** | У члану 111. додати став 1а који гласи:1а) привредни субјект не докаже да њему, његовом законском заступнику или подизвођачу није у току период забране учествовања у поступку јавних набавки изречене правноснажном пресудом за прекршај.  | Прекршајни апелациони суд - Мрежа судија | **Предлог се не прихвата.**ЗЈН прописано је да Канцеларија за јавне набавке, након пријема обавештења од стране прекршајног суда, на својој интернет страници објављује податке о изреченој заштитној мери забране забране учествовања у поступцима јавних набавки. Наручиоци могу увидом на интернет страницу Канцеларије да провере да ли је привредном субјекту изречена мера забране учествовања у поступцима јавних набавки и уколико јесте до ког датума је привредни субјект искључен, тако да не постоји потреба да привредни субјект доказује да му предметна мера није изречена.  |
| **86.** | У члану 236. додати став 9а) који гласи:9а) закључи уговор о јавној набавки са понуђачем током трајања заштитне мере забране учествовања у поступцима јавних набавки која је изречена понуђачу или подизвођачу правноснажном пресудом за прекршај. |  | **Предлог се не прихвата.**Прекршајна одговорност наручиоца који закључи уговор са понуђачем током трајања ове заштитне мере сама по себи не представља довољну санкцију уколико се настави са извршењем тог уговора. Сврха заштитне мере забране учествовања у поступцима јавних набавки, поред осталог, огледа се и у спречавању могућности да током периода забране дође до закључења уговора са привредним субјектом коме је поменута мера изречена. Уколико до изрицања предметне заштитне мере дође, путем функционалности предвиђених на Порталу јавних набавки биће онемогућене ситуације које се наводе у предлогу.  |
| **87.** | У члану 237. став 1. додати тачку 5) која гласи:5) учествује у поступцима јавних набавки током трајања заштитне мере забране учествовања у поступцима јавних набавки. |  | **Предлог се не прихвата.**Објашњење дато у оквиру тачке 82. |
| **88.** | Код прекршаја из члана 236. став 1. тачка 8) требало би прописати рок у коме је наручилац дужан да пошаље на објављивање обавештење о резултатима конкурса. |  | **Предлог се не прихвата.**Чланом 77. став 6. ЗЈН прописано је да наручилац спроводи конкурс за дизајн у складу са одредбама овог дела закона и правилима о поступцима јавних набавки осим ако овим чланом није другачије одређено. Како чланом 77. ЗЈН није одређен посебан рок у којем је наручилац дужан да пошање на објављивање обавештење о резултатима конкурса за дизајн, примењују се одредбе ЗЈН којима је дефинисан рок за објављивање обавештења о додели уговора, односно обустави или поништењу поступка, који износи 30 дана од дана закључења уговора, ако је конкурс за дизајн организован као део поступка у коме се закључује уговор о јавној набавци услуге, односно 30 дана од дана коначности одлуке о додељивању награда односно накнада, ако је конкурс за дизајн организован као поступак у коме се додељују награде или исплаћују накнаде учесницима конкурса.  |
| **89.** | Код прекршаја из члана 236. став 1. тачка 11) требало би прописати рок у коме је наручилац дужан да ове одлуке достави кандидатима.  |  | **Предлог се не прихвата.**Чланом 150. ЗЈН прописано је да се одредбе чл. 141-149. овог закона сходно примењују на поступак прегледа и оцене пријава, из чега произлази да је рок за достављање одлука кандидатима прописан.  |
| **90.** | Код прекршаја из члана 237. став 1. тачка 4) требало би у казненој или у материјалној одредби члана 152. прописати рок за извршење предметне обавезе, како би се одредило време извршења прекршаја. |  | **Предлог се не прихвата.**Рок за закључење уговора о јавној набавци одређује наручилац приликом достављања истог понуђачу, у зависности од околности конкретног случаја које укључују и време настанка потребе за предметом јавне набавке. Прекршај је извршен наредног дана од истека рока за закључење уговора, одређеног од стране наручиоца.  |